કાનૂની બાબતો તથા ચૂંટણી પંચ સંબંધિત પ્રશ્નોની સમિતિનો હવાલો સતપાલ જૈન અને ભૂપેન્દ્ર યાદવને સોંપાયો છે. 2014ની ચૂંટણી માટેનો પ્રચાર ભાજપ ઓગસ્ટથી શરૂ કરશે. તે દેશભરમાં 100 જેટલી રેલીઓ, જાહેર સભાઓ યોજશે. આ સમિતિઓની રચના કરવાનો નિર્ણય ગુરુવારે પાર્ટીના સંસદીય બોર્ડની બેઠકમાં લેવામાં આવ્યો હતો, જે પાર્ટીની સર્વોચ્ચ નિર્ણયાત્મક સમિતિ છે. તેમાં નરેન્દ્ર મોદી સહિત ટોચના નેતાઓએ હાજરી આપી હતી.